ผมพึ่งมีเพศสัมพันธ์กับแฟนวันที่ 24 ต.ค.นี้ ตอนแรกผมให้เขาอมให้ จากนั้นผมก็ชักเอง แล้วพอตอนใกล้เสร็จอะครับ มันก็จะมีน้ำอสุจิที่ออกมานิดนึงก่อน ประมาณ 2-3 หยด แล้วมันก็หยดลงพื้น ซึ่งผมไม่แน่ใจว่า มันจะเปื้อนกับนิ้วผมไหม ต่อจากนั้นประมาณ 2-3 นาทีผมก็ใส่นิ้วเข้าไปในช่องคลอดแฟนอะครับ แต่ก็ไม่แน่ใจว่านิ้วเปื้อนน้ำอสุจิหรือเปล่า แต่ไม่ได้มีการหลั่งใน ใส่ถุงยางตลอดครับ เลยอยากถามว่า 1.ถ้านิ้วผมเปื้อนน้ำอสุจิแล้วใส่เข้าไปในช่องคลอด มีโอกาสท้องเยอะมั้ยครับ ไม่ได้มีการกินยาคุมฉุกเฉินด้วย คุณแนะนำให้ซื้อมากินไหมครับ 2.มันจะมีอยู่ตอนนึงที่ผมเอาถุงยางมาใส่ แต่ตอนแรกไม้ได้ดูคือมันกลับด้าน ก็คือรูดลงไม่ได้ ก็เลยกลับด้านมาใส่ใหม่ ซึ่งตอนนั้นไม่ได้มีการหลั่งอสุจิเกิดขึ้นก่อนหน้านั้นเลย และให้เขาอมมาก่อนแต่ไม่ได้มีการเสร็จแต่อย่างใด อยากถามว่าที่เปลี่ยนถุงยางมาใส่อีกด้านมีโอกาสที่น้ำหล่อลื่นหรืออะไรติดมั้ยครับ แต่ย้ำว่าตอนที่กลับด้านใส่ถุงยางแบบถูดต้อง ไม่ได้ใส่อวัยวะเพศของผมเข้าไปในช่องคลอดจนสุดครับ ตามที่แฟนผมบอกแค่ประมาณครึ่งๆครับ ผมควรให้แฟนซื้อยาคุมฉุกเฉินมากินเผื่อมั้ยครับ เพราะกังวลมากๆ
สวัสดีค่ะ การที่นิ้วเปื้อนน้ำอสุจิแล้วสอดเข้าไปในช่องคลอดนั้น มีโอกาสทำให้ตั้งครรภ์ได้น้อยมากๆ เพราะอสุจิเมื่อหลั่งออกมาแล้ว จะต้องอยู่ในร่างกายผู้หญิงทันที หากอยู่ในสภาพอากาศข้างนอก มักจะตายไปอย่างรวดเร็ว ไม่สามารถเข้าไปผสมกับไข่ได้อีกการใส่ถุงยางกลับด้านในตอนแรกนั้น หากยังไม่ได้มีการหลั่งในถุงยางนำมาก่อน ก็ไม่น่าจะมีน้ำอสุจิมาติดอยู่ที่ถุงยางด้านนอกได้ค่ะจากเหตุการณ์ดังกล่าวมา หากตอนช่วงที่สอดใส่ มีการใส่ถุงยางอนามัยที่ถูกด้านป้องกันเอาไว้ตลอดการมีเพศสัมพันธ์โอกาสตั้งครรภ์มีได้น้อย ไม่น่าจะมีความจำเป็นต้องใช้ยาคุมฉุกเฉินแต่อย่างใดแต่อย่างไรก็ตามหากไม่สบายใจ มีความกังวลใจมาก ไม่แน่ใจว่าช่วงที่ใส่ถุงยางผิดด้านนั้น มีน้ำอสุจิติดออกมาข้างนอกหรือไม่ อาจมีข้อบ่งชี้การใช้ยาคุมฉุกเฉินภายใน 72 ชั่วโมงหลังมีเพศสัมพันธ์ เพื่อช่วยลดโอกาสการตั้งครรภ์ลงไปอีก แต่อย่างไรก็ตามหลังการใช้ยาคุมฉุกเฉิน อาจมีผลข้างเคียงต่างๆเช่น มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ และควรสังเกตรอบเดือนอีกครั้ง หากมาช้ากว่า 35 วัน ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป